runetrust/blame-folketinget-dk huggingface dataset:
Dorte Bennedsen (S), 2000-11-15:
Nej, ikke alene kom Venstre og De Konservative ikke med forslag af den art i deres regeringstid, men forhenværende justitsminister Hans Engell er nok den, der - i en artikel i B.T. fra 1992 - har leveret det mest fremragende forsvar for, hvorfor vi skal have udgang, og hvorfor vi skal have prøveløsladelse. Fru Birthe Rønn Hornbech taler meget og tit og gerne om al den hovsa-lovgivning, der laves her i huset, og nu fortæller fru Inge Dahl-Sørensen helt uden at blues, at dette her beslutningsforslag er blevet til på baggrund af en artikel i Jyllands-Posten.
Christine Antorini (S), 2008-02-22:
Betyder det så, at ministeren vil være parat til at støtte, hvis Socialdemokraterne kommer med et let justeret beslutningsforslag eller måske et ændringsforslag til SF's forslag, sådan at alle børn, der har brug for lektiehjælp, har ret til at kunne få det på den skole, hvor de måtte gå?
Villy Søvndal (SF), 1997-11-06:
Jeg skal så runde af med at foreslå følgende til vedtagelse: Forslag til vedtagelse »Idet Folketinget konstaterer, - at løftet om pladsgaranti ikke er indfriet, - at pladsgarantien ikke skal nås på bekostning af kvalitet, og - at kvaliteten af skolefritidsordningerne nogle steder ikke er tilfredsstillende, opfordrer Folketinget regeringen til - at indfri løftet om en pladsgaranti ved at indføre en belønningsmodel til kommuner, der har virkeliggjort børnepasningsgarantien, - at sikre, at kvaliteten i dagtilbudene til børn forbedres, så børnene sikres plads og rum til udvikling og leg, og - at kvaliteten af skolefritidsordningen gøres tilfredsstillende ved at lade de regler og standarder, der er gældende for daginstitutionsområdet, være gældende for skolefritidsordningerne.«
Henrik Dam Kristensen (S), 2000-03-22:
Jeg synes, det kunne være spændende, hvis vi sikrede, at hvert eneste kommunalbestyrelsesmedlem måtte forholde sig til, hvilken kvalitetsstandard og ønsker vi netop inden for vores ældresektor i vores kommune har, men også skulle forholde sig måske én gang om året til, om der er levet op til de kvalitetsstandarder, vi nu har defineret i kommunen her, og at man så også, i en åben proces hvor borgere og brugere har mulighed for at blive inddraget, på en eller anden måde fik sandsynliggjort, hvor den kvalitetsstandard så var henne i forhold til den virkelige verden. En sådan proces
Brian Mikkelsen (KF), 2011-02-02:
Nu kigger de nordiske forbrugerombudsmænd på, om Facebook overholder reglerne, og om de mener, der er grundlag for, at man skal kigge på det, og så må det hele tiden være en konkret vurdering, om Facebook overholder markedsføringsloven, og om de overholder persondataloven.
Joachim B. Olsen (LA), 2015-04-28:
Men det, der jo vil ske, hvis man indfører sådan et kædeansvar, hvor hovedentreprenøren altså skal hæfte for løn- og arbejdsforhold ned gennem kæden og det bliver overholdt hele vejen ned igennem, er, at det vil blive langt dyrere at få bygget ting.
Joachim B. Olsen (LA), 2013-06-12:
Men nu kan jeg så forstå, at det er et problem, at det lige præcis er 30.000, der står til at falde ud af systemet, men at det ikke er et problem, at der falder 6.000 ud af systemet – i hvert fald ikke et problem, der er stort nok til, at man vil gøre en særlig indsats for dem, så de også skal på den her uddannelsesordning.
Lars Løkke Rasmussen (V), 2009-02-04:
Det er faktisk det, der gør, at vi overhovedet kan have den her debat nu, for det er jo det, der gør, at Danmark i modsætning til en række andre lande faktisk har noget at gøre med, har en mulighed for at øge niveauet for offentlige udgifter og offentlige investeringer, uden at det slår hul i kassen, sådan som man aktuelt ser det i en række andre lande.
Andreas Steenberg (RV), 2016-11-24:
Derfor er vi selvfølgelig også rigtig glade for det her lovforslag, som sådan helt formelt ændrer loven, således at Sund & Bælt, der skal stå for Femernbyggeriet, får hjemmel til, som det hedder, at kunne lave de her landanlæg, som altså var grunden til, at vi i Radikale Venstre endte med at støtte op om Femernprojektet. Så derfor stemmer vi selvfølgelig for det her lovforslag, og det gør vi med stor glæde, og vi glæder os især til, at de her jernbaneanlæg bliver bygget.
Hans Kristian Skibby (DF), 2019-04-30:
I Dansk Folkeparti er vi jo enige i, at når man laver de langsigtede investeringer også i den grønne omstilling, er det vigtigt, at beregningerne bliver foretaget ud fra – så tæt man nu kan komme – det, som man vurderer vil være det mest valide i forhold til indsatsen og det antal år, man skal beregne det over, osv.
Jakob Engel-Schmidt (V), 2014-05-09:
Jamen det er jo en helt udsøgt kvalitet hos ordføreren, at han kan udbasunere sin holdning uden at svare på det, jeg rent faktisk spurgte om, men det skal ikke afholde mig fra at spørge igen: Når det nu er sådan, at man ønsker at indføre et id-kort, hvis implicitte formål er at sørge for at besværliggøre udenlandske arbejdstageres adgang til danske byggepladser, hvad vil man så gøre for at sikre sig mod denne diskrimination?
Svend Auken (S), 1997-12-17:
Hvis man tager hele finanslovaftalen, så er der ingen tvivl om, at det ikke bare vil være - som hr. Jes Lunde siger - et spring, et betydeligt spring, måske ligefrem et tigerspring fremad for økologien; det vil også være en betydelig reduktion af pesticidanvendelsen i hele det danske samfund, fordi vi jo faktisk lægger op til en udfasning af pesticidanvendelsen på alle ikkedyrkede arealer herhjemme plus en række andre foranstaltninger. Så det er faktisk en ret god aftale, og jeg kan godt forstå, at man i Enhedslisten er lidt kede af, at man ikke er med.
Bjarne Laustsen (S), 2018-01-16:
Et af problemerne i den kystanalyse, der bliver fremlagt, er jo, at i Nordjylland er det Hjørring Kommune af samtlige kommuner, der er hårdest ramt, og de har altså ikke de penge og de muskler, selv om de måtte ønske at kystsikre, og borgerne har heller ikke pengene.
Mattias Tesfaye (S), 2020-05-05:
Der var seks køer, man kunne stille sig op for at komme hen og give hånd til forskellige repræsentanter for borgerrepræsentationen, og så vidt jeg er orienteret, var der en, som gik hen i køen og rakte hånden frem, men så trak den tilbage og sagde, at han ikke ville give hånd.
Kaj Ikast (KF), 2001-02-01:
Det er slet ikke et så lille forslag, som det umiddelbart ser ud til, for den ekspertise, der er samlet under hele byggeriet af broer i koldvandsoperationer, er den største, der overhovedet findes i verden. Det er ikke således, at det alene er de positive ting, der er samlet i denne knowhow-gruppe, eller hvad man skal kalde den, men også viden om, hvorledes man tackler situationerne, når det går galt. Alt i alt må man sige, at der er samlet et så stort basismateriale, at det ville være synd, hvis det ikke blev bevaret for eftertiden.
Frank Aaen (EL), 1999-02-24:
Ellers vil jeg sige til fru Pia Larsen: Jeg synes jo, det er fint nok at stille sig op og sige, at man vil en hel masse, men når man så henviser til at udbrede de regler, vi har, er det grundlæggende, at de regler jo fuldstændig og aldeles er frie kapitalbevægelser.
Kim Behnke (FRI), 2000-09-07:
Det kan et forældet afskrivningssystem selvfølgelig ikke samle op på, og derfor er der brug for en modernisering, men der er ikke brug for en opstramning. Så er der i pressen foretaget en sammentælling af, hvilken samlet belastning af erhvervslivet finansloven vil udløse, ikke kun i form af nye initiativer, men også med forventede merindtjeninger næste år og beskatningen, og det er i størrelsesordenen over 8 mia. kr. eller en forhøjelse på 27 pct. Så kan man sige: Nå ja, men erhvervslivet får jo også lidt igen.
Rune Lund (EL), 2007-01-09:
Jeg synes, det er en underlig formulering, og jeg siger bare, at hvis det var mig, der skulle have formuleret den sætning, så havde jeg sagt, at jeg var glad for det, så havde jeg været positiv, ligesom hr. Eyvind Vesselbo siger han er, og så havde jeg sagt, det var godt, at evakueringen var der, og det var godt, at der ikke var nogen, der blev tilbage, at det var meget bedre, at der var kommet for mange til Danmark, end at der var kommet for få.
Hans Andersen (V), 2013-03-13:
Jeg spørger bare ministeren: Er det ikke en væsentlig problemstilling, er det ikke et problem, som ministeren bliver nødt til at forholde sig til ud over at sige, at der er nogle ressourcestærke unge, der skal, og så er der nogle mindre ressourcestærke unge, som skal hjælpes lidt mere, og derfor skal de også have en højere ydelse?
Morten Bødskov (S), 2013-02-07:
For det andet foreslås frakendelsessystemet for overtrædelser af reglerne om kontrolapparatet lempet, således at der fremover som udgangspunkt ikke udmåles en ubetinget, men kun en betinget frakendelse af førerretten i tilfælde, hvor der alene foreligger overtrædelse af reglerne om kontrolapparatet til samtidig pådømmelse.
Holger K. Nielsen (SF), 2000-05-17:
Pointen i det nationale kompromis og den fleksibilitet, som vi talte om i 1992, og som i virkeligheden også ligger meget i den tale, som Joschka Fischer holdt i sidste uge, hvor han gav mulighed for, at visse lande skal gå meget videre, og andre ikke er så meget med, er jo netop, at der skal være et demokratisk flertal bag politikken.
Peder Hvelplund (EL), 2022-02-11:
Hvis der skal være en armslængde imellem kommissionen og det politiske niveau, skal vi også respektere, at det er kommissionen og ikke os, der definerer, hvilke problemer kommissionen har, og derfor bliver det til en form for politisk indblanding i kommissionens arbejde, hvis det, som hr. Morten Dahlin siger er problemet, i virkeligheden er Venstres problem og ikke kommissionens problem.
Ane Halsboe-Jørgensen (S), 2025-04-30:
Derfor er der også en generel forpligtigelse til, at Arbejdstilsynet deler den viden med de relevante myndigheder, og det er nok der, diskussionen så skal tages, i forhold til hvem der så har forpligtigelsen til at komme helt ud til den enkelte beboer.
Annie Lunde Hansen (CD), 1998-11-12:
I dette lovforslag lægges der bl.a. op til miljøbegrundede støttebetingelser, det vil sige, man vil sammenkæde udbetalingen af EU-støtte med støttemodtagers overholdelse af nationale regler på natur- og miljøområdet, men der mangler oplysninger i lovforslaget, der belyser, nøjagtig hvilke regler ministeren tænker på, og i hvilken grad de skal tilsidesættes for, at der kan blive tale om nedsættelse eller bortfald af støtte.
Karen Ellemann (V), 2016-02-12:
For vi anerkender fuldt ud, at der er mennesker, som har haft en ualmindelig hård opvækst og en tilværelse på netop datidens institutioner, som jo ligger langt, langt fra, hvordan vi i dag mener at man overhovedet skal behandles, og derfor er det dybt beklageligt, at forholdene historisk har været, som de var, og det er dybt ulykkeligt for de mennesker, det handler om.
Kristian Thulesen Dahl (DF), 2012-04-11:
Jeg vil selvfølgelig formelt og korrekt sige tak for svaret, men er det ikke lidt paradoksalt, vil jeg spørge ministeren, at vi står her og har en debat og tænker tilbage på nogle år, hvor jeg blev beskyldt for at være den, der ville indskrænke kommunernes frihedsgrader, og hvor ministeren var repræsentant og formand for et parti, der anklagede os for at ville indskrænke friheden for kommunerne – man ønskede tværtimod at give kommunerne større frihed – og at vi nu står i den situation, at i forbindelse med det frikommuneforsøg, vi iværksatte, inden regeringsskiftet kom i september og et nyt flertal tog magten i Danmark, er det i virkeligheden ministeren, der sådan lidt er systemets repræsentant og taler om, hvorfor kommunerne ikke kan få lov til det, de gerne vil?
Morten Helveg Petersen (RV), 2006-05-03:
Jeg står med referatet fra 14. januar 2005, hvor vi behandlede en tidligere version af beslutningsforslaget, og da sagde ministeren, at regeringen ville iværksætte en række analyser for yderligere at afdække de økonomiske og teknologiske konsekvenser af indførelse af krav om gode og åbne standarder, og at der skulle offentliggøres resultater, før vi gik på sommerferie.
Line Barfod (EL), 2004-03-24:
For et øjeblik siden sagde statsministeren, at det ikke var korrekt, når hr. Søren Søndergaard sagde, at det var 10-12 år gamle resolutioner, der blev brugt som grundlag, fordi FN i enstemmighed havde vedtaget resolution 1441, men nu siger statsministeren så, at den danske regering ikke har brugt resolution 1441.
Line Barfod (EL), 2004-05-06:
Så vil jeg sige, at med hensyn til kvinder fra andre lande tror jeg, at noget af det allerbedste, vi kan gøre for at bekæmpe prostitution og menneskehandel er at styrke de demokratiske organisationer - styrke fagbevægelsen, styrke kvindebevægelsen og styrke opbygning af et stærkt demokrati, der kan være med til at opbygge et velfærdssamfund, hvor man ikke behøver at prostituere sig for at kunne overleve, men hvor man faktisk har andre muligheder her i livet.
Aleqa Hammond (SIU), 2016-05-20:
Eftersom ordføreren påpeger udenrigspolitikken og dens vigtighed for Arktis fremover, vil jeg gerne høre en lidt mere uddybende begrundelse for, hvorfor ordføreren mener, at det er vigtigt, at udenrigskompetencen er et område, som rigsfællesskabet skal være opmærksom på.
Bruno Jerup (EL), 1997-11-06:
Men vi har ved flere lejligheder, senest sidste efterår, fremhævet, at for os var det ikke et princip, at det skulle være fremsat af os, og vi har sagt, at vi var villige til på stående fod at trække vores forslag og genfremsætte det med alle de partier i denne sal, der måtte have lyst til det.
Ulla Tørnæs (V), 2020-11-18:
Vi støtter selvfølgelig, at professionshøjskolerne og også de maritime uddannelsesinstitutioner får mulighed for at udbyde adgangskurser som en del af den her øgede fleksibilitet, og det vil forhåbentlig som sagt også betyde større status for erhvervsuddannelserne.
Ole Stavad (S), 2006-11-15:
Tør ministeren ikke fortælle Folketinget og offentligheden, hvornår vi må have lov til at måle det, der foregår i Skatteministeriet, hvornår vi må have lov til at foretage en konkret vurdering af ministerens påstande om, at staten er langt bedre og langt mere effektiv til at tilrettelægge tingene end kommunerne?
Jens Joel (S), 2019-02-21:
Ligestillingen har den fordel, ud over at det hjælper en række virksomheder, ved at de skal betale mindre i afgift, at vi også undgår, at EU ser på forskellen i afgift og måske opfatter den lave afgift som en støtte til bestemte virksomheder, og det må man ikke, hvis de er i krise.
Meta Fuglsang (SF), 2011-05-25:
Den afhængighed, den gensidighed, mellem den offentlige og den private sektor, altså at den private sektor skaber det, som skal til, for at vi har økonomi, og at den offentlige sektor skaber mulighederne for vækst i det private, bliver tit overset eller bliver i hvert fald undervurderet, og det er en holdning til den offentlige sektor, som vi desværre tit ser fra de borgerlige partiers side.
Kim Edberg Andersen (DD), 2026-02-24:
Man skal jo passe på med at stille spørgsmål til ens egne, men jeg ved, at hr. Hans Kristian Skibby er meget dygtig til simpel hovedregning, og er det ikke bare sådan, at hvis man lod være med at give 244.700 ikkevestlige indvandrere og deres efterkommere den her check, så kunne danske pensionister, som jeg kan høre at Socialdemokraterne taler om, faktisk have fået flere penge?
Kristian Thulesen Dahl (DF), 2000-11-21:
Der er et rent politisk samarbejde både med hensyn til udenrigspolitik, forsvarspolitik og med hensyn til andre områder, det retlige område, hvor man, selv om man er deltager i EØS-samarbejdet, handelssamarbejdet, jo ikke er med og heller ikke er forpligtet.
Jonas Dahl (SF), 2011-11-10:
Jeg synes, at spørgerens vision i forhold til at male månen grøn rejser nogle meget interessante perspektiver, og jeg er glad for, at vi også i det finanslovforslag, vi nu har lagt frem, styrker forskningen, men det ville nok kræve en ganske stor bevilling til rumforskning, hvis vi skulle arbejde med et projekt i forhold til at male månen grøn.
Peter Skaarup (DF), 2020-06-18:
Derfor står jeg altså faktisk helt uforstående over for de partier herinde på Christiansborg, som på den måde ikke støtter et forslag, som i virkeligheden har til formål at give politiet nogle bedre redskaber, og at man altså vil lægge hindringer i vejen for, at politiet kan opklare den kriminalitet, vi kender i Danmark.
Dennis Flydtkjær (DF), 2019-12-04:
Igen er det måske lidt et ledende spørgsmål, men jeg vil spørge, om ikke ordføreren synes, det ikke rigtig giver mening at have en afgift, som ikke engang Skatteministeriet kan svare på hvordan skal afregnes, for hvordan skal vi så kunne forvente, at erhvervslivet skal kunne afregne, hvordan man skal betale den her chokoladeafgift.
Kirsten Brosbøl (S), 2010-05-28:
Der var også andre end Dansk Folkeparti, der gjorde os opmærksom på det, så med det samme vi blev opmærksomme på det, reagerede vi selvfølgelig og bad ministeren om et møde, og på det forhandlingsmøde fremsatte vi det forslag til kompromis, som nu er en del af de ændringsforslag, der er stillet.
Keld Albrechtsen (EL), 2003-10-23:
Jeg vil godt spørge fru Aase D. Madsen: Når vi nu i staten har den ekspertise og vi har DONG, som sagtens ville kunne overtage fra 2012 uden afbrydelser af nogen art, og som også ville have den nødvendige kapital til rådighed, hvorfor skal vi så høre på den myte?
Anders Fogh Rasmussen (V), 2003-11-26:
Dér, hvor Rådet for Socialt Udsatte i særlig grad kritiserer det, vi har gjort, er jeg dybt uenig med rådet, for jeg kan påvise, at den indsats, der er gjort, har været succesfuld. Det, at dagpengene blev sat ned for de unge under 25 år, hvilket altså ikke skete under denne regering, men skete under den tidligere regering,
Per Clausen (EL), 2008-10-21:
Det kunne jo også hænge sammen med, at når det kommer til stykket, så ved regeringspartierne og Dansk Folkeparti, måske den nuværende sundhedsminister, måske endda også den tidligere sundhedsminister, at det, at det udvidede frie sygehusvalg er den mest effektive måde at bekæmpe ventelister på, næppe passer.
Hans Kristian Skibby (DF), 2019-04-30:
Men det er jo egentlig også derfor, at vores finansordfører sådan set i sin ordførertale, som jeg så har været så flink at læse op, siger, at vi ikke vil afvise, at vi kan indgå i en dialog, hvor vi kan se på, hvad det er for nogle ting, man kan gøre for at gøre det bedre.
Martin Henriksen (DF), 2018-05-08:
« Han er med til at rådgive nogle af de her au pairer, som er i Danmark, og har mig bekendt gjort det igennem flere år. Så står der videre: »Når et legalt au pair-ophold ophører, har værtsfamilien ifølge lovgivningen pligt til at købe en hjemrejse til au pairen med afrejse senest tre uger efter.
Peter Skaarup (DF), 2012-02-08:
Der er en følelse og et engagement hos den danske befolkning, der går i retning af, at hvis der er nogle meget vigtige EU-spørgsmål – det kan være om en traktat, det kan være om et forhold, det kan være om EF-pakken i sin tid – så kommer der en folkeafstemning, så bliver borgerne spurgt.
Bent Hindrup Andersen (EL), 1997-11-28:
Det er jo et voldsomt flot udsagn fra en kulturminister, når vi har en beretning fra Kulturudvalget, som siger det modsatte, og som i hvert fald har været håndteret på den måde af den tidligere kulturminister, at det har været vanskeligt, og det ene med det andet.
Anders Fogh Rasmussen (V), 2004-11-24:
Jeg siger det uden at anklage hr. Villy Søvndal for at støtte terroristerne, for selvfølgelig gør hr. Villy Søvndal ikke det, men det er da bare mærkeligt, at hr. Villy Søvndal hele tiden bruger alt sit krudt – undskyld, at jeg bruger det udtryk i hr. Villy Søvndals tilfælde – på at angribe den internationale koalition i stedet for at angribe de terrorister, der er årsag til drabene på civile.
Line Barfod (EL), 2009-04-21:
Hvis vi ser på, hvor mange mennesker der kom ud i voldsomme gældsproblemer i forbindelse med den krise, vi havde i 1980’erne, undrer det mig, at ministeren overhovedet ikke mener, at vi skal gå ind og prøve at undgå, at de mange mennesker, der kommer ud i arbejdsløshed nu, ender i en stor social nedtur, men at de tværtimod skal have noget hjælp til at komme bedst muligt igennem det.
Bjarne Corydon (S), 2012-01-18:
Jeg tror, at det, hr. Kristian Thulesen Dahl sigter til, er, at der er foretaget en beregningsteknisk revision af ADAM-modellen, som fører til en anden vurdering ikke alene af kickstartens virkning, men faktisk af alle finanspolitiske initiativers virkning i al fortid og fremtid – eller i hvert fald den nærmeste fortid – også de initiativer, hr. Kristian Thulesen Dahl selv har taget del i.
Pernille Vermund (NB), 2023-12-07:
Og når vi har en lovbehandling, hvor der har været en høringsproces, som jo har set helt anderledes ud, end vi har været vant til, og tilmed med en regering – det gælder denne, men jo også tidligere – der har fået for vane at haste ting igennem, synes vi, det er bekymrende.
Pia Christmas-Møller (KF), 2005-06-15:
Derudover har jeg jo tidligere været inde på, at vi afsætter 1 mia. kr. over de næste 4 år til bl.a. naturgenopretning, sikring af habitater, en styrket indsats for renere vand samt rejsning af mere skov, også tæt ved byerne, til glæde for borgerne, og fordi mere skov er med til at sikre os mere rent drikkevand.
Brian Mikkelsen (KF), 2003-05-21:
Som nævnt i mit svar på spm. nr. S 3335 fremgår det klart af bemærkningerne til radio- og fjernsynslovens § 17 om bestyrelsens overordnede programansvar, at DR's bestyrelse ikke har kompetence i forbindelse med den daglige programvirksomhed eller mulighed for at blande sig i enkeltprogrammer, og at varetagelsen af det overordnede programansvar først og fremmest forventes løftet ved generelle drøftelser på bestyrelsesmøder og ved f.eks. temadebatter om programtyper og tilrettelæggelsen af disse.
Jeppe Kofod (S), 2019-10-31:
Hvis man kunne lave en social protokol, ville det være noget, som sikrede arbejdstagernes rettigheder i det europæiske samarbejde, sådan at den fri bevægelighed og virksomhedernes muligheder for at konkurrere ikke overtrumfer retten til, at man kan beskytte ordentlige løn- og arbejdsforhold, og dér kan man sige at vi har set eksempler på, at EU-lovgivningen ikke har virket godt, f.eks. ude på landevejene og motorvejene, hvor der kører lastbiler rundt med chauffører, som er aflønnet og arbejder under forhold, som ikke på nogen måde er rimelige.
René Skau Björnsson (S), 2007-04-24:
De kan ikke få bevilget dækning af de merudgifter, de kan ikke få dækket det at have en ekstra hånd i hjemmet, fordi de får det efter § 85 i serviceloven, mens de, hvis de nu fik det efter § 96 og kunne påtage sig arbejdsgiveransvaret, godt kunne få det.
Lise von Seelen (S), 2008-05-15:
Det skal selvfølgelig stemmes ind med nogle andre ting, men i dag ser vi altså, at vi dræner de her råd, både kommunalbestyrelser og regionsråd, for engagement og for gode kræfter, fordi regeringen har sådan en lyst til at styre og kontrollere alting i det her kongerige.
Jakob Sølvhøj (EL), 2017-11-07:
Hvis nu der er et gran af sandhed i den vurdering, der kommer her i rapporten fra Aarhus Universitet, at testene er formålsløse, men at lærerne alligevel skal sørge for, at de foregår, og at de selv bliver målt på, hvordan deres elever klarer sig i testen, er der så ikke en fare for, at noget, der ikke har nogen positiv effekt for skolens udvikling, kommer til at fylde på bekostning af noget, der faktisk har værdi for undervisningen, sådan at testene så at sige ikke bare bliver ligegyldige og spild af tid, men at de kommer til at skade hele folkeskolens undervisning, fordi man ikke forfølger folkeskolens formål, men bliver meget optaget af nogle meget snævre test, som ingen værdi har?
Sandy Brinck (S), 2003-05-09:
Og skatteministeren må meget have mig undskyldt, men jeg er ret sikker på, at man ude i skurvognen vil holde med mig i, at det er en langt bedre måde at få sine penge på end den her, hvor det fifles ind under, at andre skal betale ved at få dårligere kvalitet i deres velfærd.
Henrik Møller (S), 2020-12-17:
Jeg vil også sige, at det har været vigtigt for os, at genopretningsmidlerne bruges klogt, og det er også derfor, at den her aftale indebærer, at alle lande skal udarbejde nogle genopretningsplaner for at få del i de her midler, som skal godkendes i rådet og i øvrigt lægge op til en række kriterier, som ministeren også var inde på.